32005R1821
L 293/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕO) № 1821/2005 НА КОМИСИЯТА
от 8 ноември 2005 година
за изменение на Регламент (ЕО) № 1653/2004 по отношение на длъжностите на счетоводители на изпълнителни агенции
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (1), и по-специално член 15 от него,
като взе предвид становището на Европейския парламент,
като взе предвид становището на Съвета,
като взе предвид становището на Сметната палата,
като има предвид, че:
(1)
Член 30 от Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (2), предвижда управителния съвет на дадена изпълнителна агенция да назначи счетоводител на изпълнителната агенция, който е длъжностно лице, при условията на Правилника за длъжностните лица.
(2)
Отговорностите на счетоводителя на изпълнителна агенция, определени в член 30, са ограничени до административния бюджет на изпълнителната агенция, като се има пред вид, че счетоводителят на Комисията отговаря за всички задачи, свързани с оперативния бюджет, изпълняван от изпълнителните агенции.
(3)
Комисията срещна проблеми при намирането на подходящи кандидати за длъжността счетоводител на изпълнителна агенция, който да бъде командирован в този орган.
(4)
Функцията на счетоводителя на изпълнителна агенция би могла да бъде възложена на временен служител по смисъла на член 2а на Условията за работа на други служители на Европейските общности, предвидени от Регламент (ЕИО, Евратом, ЕОВС) № 259/68 на Съвета (3).
(5)
Следователно, Регламент (ЕО) № 1653/2004 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
В член 30 от Регламент (ЕО) № 1653/2004 уводната фраза на първия параграф се заменя със следното:
„Управителният съвет назначава счетоводител, който е командировано длъжностно лице или срочно нает служител, директно назначен от агенцията и който отговаря за:“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 ноември 2005 година.